CELEX: 62017CN0605
Language: fi
Date: 2017-10-20 00:00:00
Title: Asia C-605/17: Kanne 20.10.2017 – Euroopan komissio v. Slovakian tasavalta

15.1.2018   
            
            
               FI
            
            
               Euroopan unionin virallinen lehti
            
            
               C 13/7
            
         Kanne 20.10.2017 – Euroopan komissio v. Slovakian tasavalta
   (Asia C-605/17)
   (2018/C 013/08)
   Oikeudenkäyntikieli: slovakki
   
      Asianosaiset
   
   
      Kantaja: Euroopan komissio (asiamiehet: J. Javorský, L. Nicolae ja G. von Rintelen)
   
      Vastaaja: Slovakian tasavalta
   
      Vaatimukset
   
   Komissio vaatii, että unionin tuomioistuin
   
               —
            
            
               toteaa, että Slovakian tasavalta ei ole noudattanut toimenpiteistä nopeiden sähköisten viestintäverkkojen käyttöönoton kustannusten vähentämiseksi 15.5.2014 annetun Euroopan parlamentin ja neuvoston direktiivin 2014/61/EU (1) 13 artiklan mukaisia velvoitteitaan, koska se ei ole antanut 1.1.2016 mennessä kyseisen direktiivin täysimääräisen noudattamisen edellyttämiä lakeja, asetuksia ja hallinnollisia määräyksiä, tai koska se ei ainakaan ole ilmoittanut niitä komissiolle
            
         
               —
            
            
               velvoittaa Slovakian tasavallan maksamaan SEUT 260 artiklan 3 kohdan mukaisesti uhkasakon, jonka määrä on 10 036,80 euroa päivältä, tässä asiassa annettavan tuomion julistamisesta lähtien direktiivin 2014/61/EU täytäntöönpanotoimenpiteistä ilmoittamista koskevan velvollisuuden laiminlyömisen vuoksi
            
         
               —
            
            
               velvoittaa Slovakian tasavallan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Määräaika direktiivin täytäntöönpanemiseksi päättyi 1.1.2016.
   
               1.
            
            
               Direktiivin 2014/61/EU 13 artiklan mukaan jäsenvaltioiden oli toteutettava kyseisen direktiivin noudattamisen edellyttämät kansalliset toimenpiteet viimeistään 1.1.2016. Koska komissio ei ole saanut Slovakian tasavallalta ilmoitusta direktiivin 2014/61/EU täysimääräisestä täytäntöönpanosta, se on päättänyt saattaa asian unionin tuomioistuimen käsiteltäväksi.
            
         
               2.
            
            
               Kannekirjelmässään komissio vaatii, että Slovakian tasavalta velvoitetaan maksamaan uhkasakko, jonka määrä on 10 036,80 euroa päivältä. Kyseisen seuraamuksen määrä on laskettu huomioiden rikkomisen vakavuus ja kesto sekä pelotevaikutus suhteessa kyseisen jäsenvaltion maksukykyyn.
            
         
      (1)  EUVL L 155, 23.5.2014, s. 1.